cyanic-selkie/wikianc huggingface dataset:
Ուղղահայաց անտառ
Ուղղահայաց անտառ (Bosco Verticale), երկու բնակելի աշտարակներ են Իտալիայի Լոմբարդիա մարզի Միլան նահանգի Պորտա Նուովա շրջանում, Գաետանո դե Կաստիլիա և Ֆեդերիկո Կոնֆալոնիերիի փողոցների միջև, Միլանի Գարիբալդի նավահանգստի երկաթուղային կայարանի մոտ։ Նրանք ունեն 116 մ (381 ոտնաչափ) և 84 մ (276 ոտնաչափ) բարձրություն և պարունակում են ավելի քան 900 ծառ (համապատասխանաբար՝ առաջին և երկրորդ աշտարակներում մոտավորապես 550 և 350 ծառ) 8,900 մ² (96,000 քառակուսի ոտնաչափ) տեռասների վրա։ Համալիրի ներսում կա 11 հարկանի գրասենյակային շենք, որի ճակատին բույսեր չկան ։
Աշտարակները նախագծվել են Բոերի ստուդիայի կողմից (Ստեֆանո Բոերի, Ջանանդրեա Բարեկա և Ջովանի Լա Վարրա)։ Դրան մասնակցել են նաև այգեպանները և բուսաբանները ։
Շինարարական աշխատանքները սկսվել են 2010 թվականին և ավարտվել են 2014 թվականի հոկտեմբերին ։
Գաղափար
Նախագիծը մշակվել է որպես Միլանի պատմական թաղամասի վերակառուցման մաս՝ Վիա դե Կաստիլիայի և Կոնֆալոնիերի փողոցների միջև, որը հայտնի է որպես Եվրոպայի ամենահարուստ բիզնես թաղամասերից մեկը։ «Ուղղահայաց անտառը» եվրոպական վերակառուցման ամենամեծ նախագծերից մեկն է, որը բաղկացած է երկու բնակելի աշտարակներից, որոնցից ամենամեծն ունի 26 հարկ և 116 մ (381 ոտնաչափ) բարձրություն (կոչվում է Torre E), իսկ ավելի փոքր աշտարակը՝ 18 հարկ և 84 մ (276 ոտնաչափ) բարձրություն (կոչվում է Torre D): Այն բաղկացած է 400 համատիրություններից, որոնց գները տատանվում են 10,000 եվրո մեկ քառակուսի մետրի համար ստորին հարկերում,  մինչև 18,000 եվրո մեկ քառակուսի մետրի համար վերին հարկերում։
Ըստ Ստեֆանո Բոերիի, շենքը ոգեշնչվել է Իտալո Կալվինոյի 1957 թվականի « Ծառաբնակ բարոնը » վեպից, որում գլխավոր հերոսը որոշում է լքել ընտանիքը և ապրել ծառերի վրա մինչև իր կյանքի վերջը ։ Նախագիծը ստացել է Bosco Verticale կամ «Ուղղահայաց անտառ» անվանումը, քանի որ աշտարակները միասին ունեն 800 ծառ, 5000 թուփ և 1500 բազմամյա բույսեր, որոնք օգնում են պայքարել ծխի դեմ և արտադրում են թթվածին։ Ծառերով շրջապատված այս բարձրահարկերը օգնում են խտության համար կառուցված քաղաքներին՝ ավելացնելով ավելի շատ բնակարաններ և ենթակառուցվածքներ՝ միաժամանակ բարելավելով օդի որակը։ Ծառերն ու բույսերը ածխաթթու գազը կլանելու ամենաարդյունավետ և ծախսարդյունավետ միջոցն են։ Շենքերի 20,000 ծառեր և բազմամյա բույսեր ամեն տարի փոխակերպում են մոտավորապես 44,000 ֆունտ (20,000 կգ) ածխածին ։ Ակնկալվում է, որ շենքերի կենսաբազմազանությունը, ունենալով ավելի քան 90 տեսակներ, քաղաքը կներգրավի թռչունների և միջատների նոր տեսակների։ Այն նաև օգտագործվում է ձմռանը և ամռանը շենքերում ջերմաստիճանը նվազեցնելու համար՝ ներքին տարածքները արևից ստվերելով և քամու կտրուկ պոռթկումները արգելափակելով։ Բուսականությունը նաև պաշտպանում է ներքին տարածքները աղմուկի աղտոտումից և փողոցային երթևեկության փոշուց։
Շենքերն ինքնաբավ են՝ օգտագործելով վերականգնվող էներգիա արևային վահանակներից և ֆիլտրացված կեղտաջրերից՝ շենքերում բույսերի կենսագործունեությունը պահպանելու համար։ Այս համակարգերը, օգտագործելով էկոլոգիապես մաքուր տեխնոլոգիա, նվազեցնում են աշտարակների ընդհանուր թափոնները և ածխածնի հետքը։ Գլխավոր դիզայներ Ստեֆանո Բոերին ասել է. «Շատ կարևոր է ամբողջությամբ փոխել, ու տեսնել, թե ինչպես են զարգանում այս նոր քաղաքները։ Քաղաքային անտառապատումն ինձ համար ամենամեծ խնդիրներից մեկն է այդ համատեքստում։ Դա նշանակում է զբոսայգիներ, դա նշանակում է այգիներ, բայց նաև նշանակում է ունենալ ծառերով շենքեր»։
Դիզայնը փորձարկվել է հողմային թունելում՝ համոզվելու համար, որ ծառերը չեն ընկնի քամու պոռթկումներից։ Ինժեներական թիմը խորհրդակցել է բուսաբանների և այգեպանների հետ՝ համոզվելու համար, որ կառույցը կարող է դիմակայել բույսերի բեռնվածությանը։ Երկաթբետոնե պատշգամբները նախագծված են այնպես, որ հաստությունը լինի 28 սմ (11 դյույմ), իսկ պարապետները՝ 1,3 մ (4 ոտնաչափ 3 դյույմ)։ «Ուղղահայաց անտառը» քաղաքի բնության քաղաքային խտացման առաջին մոդելն է, և Բոերին նախատեսում է նմանատիպ կառույցներ կառուցել Շվեյցարիայում, Նիդեռլանդներում (մեկն արդեն կառուցվում է Էյնդհովենում և շուտով նաև Ուտրեխտում) և Չինաստանի մի քանի քաղաքներում։
Շինարարություն
2012 թվականի ապրիլի 11-ին շենքերից մեկն օգտագործվել է որպես արվեստի ժամանակավոր պատկերասրահ և հանրության համար բացվել է Միլանի նորաձևության շաբաթվա շրջանակներում անցկացվող գեղարվեստական ցուցահանդեսի համար ։
Երկու շենքերի ճակատներին աճում են 730 ծառ (480 մեծ, 250 փոքր), 5000 թուփ և 11000 բազմամյա և հողածածկ բույսեր ։ Նախագծում նշված էր 1280 բարձրահասակ և 920 կարճ բույս, որոնք ներառում էին 50 տեսակ ։ Ընդհանուր առմամբ, բուսականությունը համարժեք է մեկ հեկտար անտառում հայտնաբերված բուսականությանը ։ Ջերմային պոմպի տեխնոլոգիայի նորարար օգտագործումն օգնում է նվազեցնել ջեռուցման և հովացման ծախսերը ։
Մրցանակներ
2014 թվականի նոյեմբերի 19-ին «Ուղղահայաց անտառը» դարձավ International Highrise Award-ի դափնեկիր՝ հեղինակավոր միջազգային մրցույթ, որն անցկացվում է երկու տարին մեկ՝ նշելու առնվազն 100 մ (330 ոտնաչափ) բարձրությամբ նորակառույց շենքերում ակնառու նվաճումները։ Եզրափակչի հինգ մասնակիցներն ընտրվել են 17 երկրների 26 թեկնածուներից ։
2015 թվականի նոյեմբերի 12-ին Չիկագոյի Իլինոյսի տեխնոլոգիական ինստիտուտում անցկացված CTBUH International Best Tall Building Awards-ի 14-րդ ամենամյա սիմպոզիումի, արարողության և ընթրիքի ժամանակ, բարձրահարկ շենքերի և քաղաքային բնակավայրերի խորհրդի (CTBUH) մրցանակաբաշխության ժյուրին ընտրեց «Ուղղահայաց անտառը» որպես «2015 թվականի լավագույն բարձրահարկ շենքն ամբողջ աշխարհում»։
Արտաքին հղումներ
Կատեգորիա:Միլանի շենքեր և կառույցներ Կատեգորիա:Երկնաքերներ Կատեգորիա:Միլանի տեսարժան վայրեր Կատեգորիա:Իտալիա
Դենդրիտային փշիկ
Դենդրիտային փշիկ, նեյրոնների դենդրիտների վրա գտնվող փոքր ելուստներ, որոնք նախատեսվոած են սինապսների միջոցով ազդակների ընդունման համար։ Փշիկները սինապսային ուժի կուտակման վայր են։ Հիմնականում ունեն լայն գլխիկ և բարակ վզիկ, որով ամրանում են դենդրիտներին։ Յուրաքանչյուր նեյրոն կարող է ունենալ հազարավոր փշիկներ, որոնք էապես մեծացնում են նեյրոնների միջև հնարավոր կապերը։
Պատմություն
Դենդրիտային փշիկներն առաջին անգամ նկարագրվել են 19-րդ դարում Սանտյագո Ռամոն-ի-Կախալի կողմից ուղեղիկի նեյրոններում ։ Կախալն այն միտքը հայտնեց, որ փշիկները նախատեսված են նեյրոնների հաղորդակցման համար։ Մոտավորապես 50 տարի անց էլեկտրոնային մանրադիտակով ապացուցվեց այս փաստը ։ Սկզբում տիրող այն կարծիքը, որ փշիկները ձևավորվում են կենդանի օրգանիզմի ներարգանդային զարգացման շրջանում և ծննդից հետո մնում են անփոփոխ, ներկայումս սխալ է համարվում, քանի որ կան բազմաթիվ փաստեր, որոնք վկայում են, որ փշիկները կենդանու ծնվելուց հետո շատ շարժունակ են, կարող են փոխվել ֆունկցիոնալ և ձևաբանական առումներով, ավելանալ և պակասել ։
Տեղադրություն
Փշիկները գլխիկի միջոցով կարող են ստանալ թե դրդող, թե արգելակող ազդակներ և հաղորդել նեյրոնի մարմնին։ Փշիկները հանդիպում են գլխուղեղի գրեթե բոլոր նեյրոններում, ներառյալ՝ բրգաձև նեյրոններում, բծավոր մարմնում, ուղեղիկի Պուկինյեի բջիջներում և այլ կառույցներում։
Դենդրիտների 1 մկմ երկարության վրա կա մոտավորապես 5 փշիկ։
Կառուցվածք
Սովորաբար, փշիկների վզիկը երկար է, իսկ գլխիկը՝ լայն, որը ծառայում է սինապսի ձևավորման համար։
Չիկագո (գետ)
Չիկագո, գետ ԱՄՆ տարածքում։ Հոսում է մի քանի նահանգների տարածքով։ Իր անվանումը ստացել է Միացյալ Նահանգների մեծությամբ երրորդ խոշոր քաղաք Չիկագոյի անունից։
Դենդրիտային փշիկ
Ֆունկցիաներ
Դենդրիտային փշիկները հիմք են հանդիսանում սինապսային հաղորդակցման համար։ Սովորաբար, յուրաքանչյուր փշիկ մասնակցում է մեկ սինապսի ձևավորմանը։ Գործող կարծիքի համաձայն, փշիկների առաջնային նշանակությունը հետսինապսային քիմիական պատասխանի համար տարածքի ապահովումն է։ Փշիկները նաև կարող են դիտարկվել որպես ինքնավար քիմիական բաժանմունքներ, որովհետև նրանք բավականին առանձնացված են դենդրիտներից բավականին բարակ վզիկով։ Վզիկները պատասխանատու են փշիկներում կալցիումական պատասխանի համար։ Երկար վզիկներով փշիկներում կալցիումական պատասխանն ունի առավել կարճ գաղտնի շրջան և երկար տևողություն, քան կարճ վզիկով փշիկներում։
Չիկագո (գետ)
Գետը կազմավորվել է ոչ վաղ անցյալում։ Սկզբնական շրջանում գետը հոսում էր դեպի Միչիգան լիճը, որի ափին էլ հենց գտնվում է Չիկագոն։ Գետը լիճն է թափվել այն վայրում, որտեղ ներկայումս գտնվում է Մեդիսոն սթրիթը։ Գետի նոր հոսքը փոխվել է 19-րդ դարում, ովքեր նրա հոսքը տեղափոխել են դեպի հարավ՝ Միսիսիպի գետի ավազանը։ Սա կատարվել է սանիտարական անվտանգության համար, ինչպես նաև խուսափելու ջրհեղեղներից։ Այսօր գետը հոսում է Միչիգան լճի արևմտյան մասով։ Չիկագոյի կենտրոնով այն հոսում է դեպի քաղաքի հարավային արվարձանները՝ կազմելով նավարկելի ջրանցք։ Այնուհետ գետին է խառնվում Դե Փլեյնս գետի ջրերը, որից հետո էլ գետը հոսում է դեպի հարավ՝ Մեքսիկական ծոց։
Դենդրիտային փշիկ
Ֆունկցիաներ
Փշիկների մյուս առանձնահատկությունը նրանց գլխիկի փոքր ծավալն է, որի շնորհիվ նրենց ներսում կալցիումի իոնների խտաստիճանը կարող է նկատելիորեն ավելանալ նույնիսկ քիչ քանակի ընկալիչների կամ անցուղիների ակտիվացման դեպքում։ Հաստատված է, որ յուրաքանչյուր փշիկ կարող է ունենալ 1-20 պոտենցիալակախյալ կալցիումական անցուղիներ։
Բջջակմախք և օրգանոիդներ
Փշիկներն ունեն տրոպոմիոզինային ընկալիչ կինազ B (TrkB) ուղեղի նեյրոտրոֆիկ գործոնի (Brain-derived neurotrophic factor) նկատմամբ, որոնք փշիկների համար ունեն պաշտպանիչ նշանակություն։ Փիշկների վրա գտնվում է հետսինապսյաին թաղանթը կամ սինապսայի հաստացումը, որը կազմում է փշիկների գլխիկի մակերեսի մոտավերապես 10 %-ը։
Դենդրիտային փշիկների բջջակմախքը շատ կարևոր նշանակություն ունի սինապսային պլաստիկությունն ապահովելու համար։ Առանց շարժունակ բջջակմախքի փշիկները չեն կարող հեշտությամբ փոխել իրենց ձևն ու ծավալը, որը կարևոր նախապայման է նրանց հարմարման համար։ Փշիկների տեսքի փոխվելն ազդում է նրանց հաղորդականության վրա։
Չիկագո (գետ)
Գետի էկոլոգիան
Չիկագո գետը մեծապես տուժել է Իլինոյսում առկա արդյունաբերական գործարաններից թափվող արտադրական արդյունքում։ Գետում բնակվում են քաղցրահամ ջրերում բնակվող ձկների մի քանի տեսակ, մեծ քանակությամբ խեցգետիններ։ Իլինոյս նահանգի ղեկավարությունը հանդես է եկել զգուշացմամբ, որ գետի ձկները ուտելու համար վտանգավոր են, քանի որ ջրի մեջ շատ է սնդիկի պարունակությունը։
Դենդրիտային փշիկ
Բջջակմախք և օրգանոիդներ
Փշիկների բջջակմախքը կազմված է ֆիլամենտային ակտինից (F-ակտին), տուբուլինից, միկրոխողովակների հետ կապված սպիտակուցներից (microtubule-associated protein) և միկորխողովակիկներից ։ Հատկապես ակտինի առկայույթունը նրանց դարձնում է շատ շարժունակ և որոշում է նրանց ձևի փոփոխությունը։ Իսկ ակտինի կարգավորիչները՝ գուանոզինեռֆոսֆատազը, Rac (GTPase), RhoA, CDC42 արագորեն փոխում են բջջակմախքը։
Չիկագո (գետ)
Կամուրջներ
Չիկագո գետի վրա առաջին կամուրջը կառուցվել է գետի հյուսիսային մասում՝ Քինզի սթրիթի մոտ 1832 թվականին։ Երկրորդ կամուրջը կառուցվել է 1833 թվականին։ 19-րդ դարի վերջին կամուրջների տակ փորվել են անցքուղիներ՝ ապահովելու կամուրջների անցման հեշտությունը և խցանումների կանխումը։ Անցքուղիների մասին իր աշխատություններում անդրադարձել է Թեոդոր Դրայզերը։
Առաջին բացվովի կամուրջը կառուցվել է 1834 թվականին Դիրբորն սթրիթի մոտ։ Ներկայումս Չիկագո գետի վրա կառուցված են 38 բացվովի կամուրջներ։
Դենդրիտային փշիկ
Բջջակմախք և օրգանոիդներ
Բացի վերոհիշյալ ֆունկցիաներց, փշիկներում կարող է տեղի ունենալ նաև սպիտակուցների առաջացում։ Նրանցում հայտնաբերվել է նոսր էնդոպլազմատիկ ցանց։ Փշիկների օրգանոիդների ձևավորումը կախված է սինապտոպոդին սպիտակուցից։ Փշիկներում հայտնաբերվել են նաև փոքր բշտեր և պոլիռիբոսոմներ։
Չիկագո (գետ)
Սուրբ Պատրիկի տոնը և Չիկագոն
Չիկագո գետը մեծ նշանակություն ունի Սուրբ Պատրիկի տոնի տոնակաատարությունների ժամանակ։ Ամեն տարի, տոնակատարության օրերին, գետը ներկում են կանաչ գույնով։ Ավանդույթը պահպանվում է արդեն 40 տարի։ Փաստացի, իրադարձությունները տեղի չեն ունենում հենց Սուրբ Պատրիկի օրը, այլ մոտակա շաբաթ օրը։ Այսպես 2009 թվականին գետը ներկվել է շաբաթ օրը՝ մարտի 14-ին, այն դեպքում, երբ Սուրբ Պատրիկի տոնը երեքշաբթի օրն էր՝ մարտի 17-ին։
Չիկագոյի քաղաքապետարանին առընթեր Սուրբ Պատրիկի տոնի կազմակերպման կոմիտեի ղեկավար Բիլլ Քինգը հայտարարել է, որ գետը կանաչ ներկելու գաղափարը ծագել է շատ պատահական, երբ սանտեխնիկների խումբը օգտագործել էր ֆլուորեսցեինի գունանյութ, որը պատահմամբ թափվել էր գետի մեջ։
Դենդրիտային փշիկ
Պլաստիկություն
Դենդրիտային փշիկները բավականին պլաստիկ են, շարժունակ։ Փոխում են իրենց ձևը, ծավալը, մակերեսը, ակտիվությունը։ Նրանց շարժունակություն է հաղորդում ակտինի առկայությունը, որի շնորհիվ մի քանի վայրկյանում նրանք կարող են փոխվել և վերաձևավերվել։ Փոփոխական է նաև նրանց քանակը. այն կարող է ավելանալ և պակասել։ Հայտնաբերվել է, որ սնկաձև փիշկներն ամենակայունն են ։
Չիկագո (գետ)
Սուրբ Պատրիկի տոնը և Չիկագոն
ԱՄՆ շրջակա միջավայրի պաշտպանության ծառայությունը արգելում է օգտագործել ֆլուորեսցենտ այդ նպատակների, քանի որ ապացուցվել է, որ գունանյութը էկոլոգիական մեծ վնասներ է հասցնում գետին։ Մասնագետների կարծիքով գունանյութը, որը այսօր կիրառվում է գետի ներկման համար, անվտանգ է այնտեղ բնակվող կենդանատեսակների համար։
Դենդրիտային փշիկ
Նշանակությունը սովորելու և հիշողության գործընթացներում
Դենդրիտային փշիկների պլաստիկությունը պայմանավորում է ուսուցումը, սովորումը, հիշողությունը  ։ Մասնավորապես, երկարատև հիշողությունը պայմանավորված է նոր փշիկների առաջացմամբ կամ արդեն իսկ գոյություն ունեցողների մակերեսի և ծավալի մեծացմամբ ։ Դրանով է պայմանավորված հիշողության առաջացումը և պահպանումը ողջ կյանքի ընթացքում։
Դենդրիտային փշիկների առաջացման կամ վերացման արագությունն ու քանակը կախված է նաև տարիքից     ։
Չիկագո (գետ)
Սուրբ Պատրիկի տոնը և Չիկագոն
2009 թվականին ԱՄՆ նախկին առաջին տիկին Միշել Օբամայի խնդրանքով, ով ծնունդով Չիկագոյից է, Սուրբ Պատրիկի տոնի կապակցությամբ Սպիտակ տան հարևանությամբ գտնվող շատրվանի ջուրը ներկվել է կանաչ գույնով։
Արտաքին հղումներ
Կատեգորիա:ԱՄՆ-ի գետեր
Դենդրիտային փշիկ
Նշանակությունը սովորելու և հիշողության գործընթացներում
Բազմաթիվ տվյալներ կան տարբեր հիվանդությունների ազդեցությամբ փշիկների փոփոխման վերաբերյալ։ Այսպես, ինսուլտից հետո ախտահարված օջախի շուրջը նկատվում են փշիկների կառուցվածքային փոփոխություներ ։ Եթե Ալցհայմերի հիվանդության դեպքում նկատվում է փշիկների քանակի նվազում և գործունեության թուլացում, ապա կոկաինի, ամֆետամինի կիրառման դեպքում նկատվում է գլխուղեղի որոշակի հատվածների նեյրոնների փշիկների խտության և ճյուղավորման շատացում ։
Մկների վրա կատարված հետազոտությունները վկայում են, որ կապ կա տարիքի և փշիկների խտության միջև ։
Զարգացում
Դենդրիտային փշիկները կարող են զարգանալ անմիջապես դենդրիտներից կամ նրանց կեղծ ոտիկներից ։ Աճից հետո փշիկները պետք է դեռ զարգանան, քանի որ նրանց առկայությունը դեռ չի որոշում նրանց ֆունկցիոնալ ակտիվությունը։ Թերզարգացած փշիկներն ունեն փոքր գլխիկ, հաղորդման ոչ բնականոն ընդունակություն, կամ միայն վզին։
Ախտաբանություն
Կոգնիտիվ շատ խանգարումներ (աուտիզմ, ուշադրության և գերակտիվության պակասի համախտանիշ՝ Attention deficit hyperactivity disorder, մտավոր հետամնացություն, Մարտին-Բելլի համախտանիշ) կարող են կապված լինել դենդրիտային փշիկների ոչ բնականոն զարգացման հետ ։ Կարևոր նշանակություն ունի նաև հասուն և անհաս փշիկների քանակական փոխհարաբերությունը։
Այլ նյութեր
Կատեգորիա:Նեյրոկենսաբանություն
Գալար (Իսպանիա)
Գալար (Galar), քաղաք և մունիցիպալիտետ Իսպանիայում, մտնում է Նավառա նահանգի մեջ։ Մունիցիպալիտետը գտնվում է Կուենկա-դե-Պամպլոնա շրջանում։ Տարածքը՝ 44,81 կմ² ։ Բնակաչությունը 1740 մարդ (2010 թվականի տվյալներով)։ Պրովինցիայի կենտրոնից հեռու է 6 կմ։
Արտաքին հղումներ
Կատեգորիա:Իսպանիայի քաղաքներ
Ժողովածու (2285)
Ժողովածու (2285), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2285 թվի տակ։ Ձեռագիրը գրվել է 1725 թվականին Մարտիրոս աբեղա գրիչի կողմից։ Ստացողը եղել է Մարտիրոս աբեղան։ Գրված է թղթի վրա, որը ունի 16,5X11 չափս։ Ձեռագիրը կազմված է 350 թերթից։ Գրված է միասյուն, նոտրգիրով։ Ունի լուսանցազարդ մանրանկարներ։ Կազմը` կաշեպատ տախտակ դրոշմազարդ։ Հիշատակարաններ՝ գրչի՝ 208բ, 256բ ։
Ծանոթագրություններ
Կատեգորիա:Մատենադարանի ձեռագրեր
Մարտո-Իվանովկա
Մարտո-Իվանովկա (Марто-Іванівка), գյուղ Ուկրաինայի Կիրովոգրադի մարզի Ալեքսանդրիայի քաղաքային խորհուրդում։
2001 թվականի տվյալներով Մարտո-Իվանովկա գյուղում բնակվում էր 1 117 մարդ։
Մառնիկ Ներքին
Մառնիկ Ներքին, գյուղ Արևմտյան Հայաստանում, Բիթլիսի վիլայեթի Մշո գավառի Մուշի գավառակի Բիրինջի գոլ (Պիրինջի գոլ) գյուղախմբում ։ Գտնվում էր Մուշ քաղաքից 34 կմ հարավ-արևելք, Մեղրագետի աջ ափին՝ Մշո դաշտում։
Բնակչություն
1880-ական թվականներին ուներ 120 տուն, XX դարի սկզբին 53 տուն բնակիչ։
Տնտեսություն
Բնակչության հիմնական զբաղմունքը անասնապահությունն ու երկրագործությունն էր ։
Կուրգան (այլ կիրառումներ)
Կուրգան, կարող է վերաբերել՝
Լիտորալ Սուլի գավառ (այլ կիրառումներ)
Լիտորալ Սուլի գավառ, կարող է վերաբերել՝
Հարլան շրջան (Նեբրասկա)
Հարլան շրջան (Harlan County), ԱՄՆ Նեբրասկա նահանգի 93 վարչական միավորներից մեկը։ Ընդհանուր տարածությունը 1.432 կմ² է, բնակչությունը՝ 3.786 մարդ (2010 թ. տվյալներով)։ Շրջկենտրոնն է Ալմա բնակավայրը։ Կազմավորվել է 1871 թ.։
Կատեգորիա:Նեբրասկայի շրջաններ
Լատիներեն արտահայտությունների ցանկ
Այս էջը ներկայացնում է ամենատարածված լատիներեն արտահայտությունների հայերեն թարգմանությունները, ինչպես օրինակ «veni vidi vici» և «et cetera»։ Ընդգրկված արտահայտություններից շատերն իրենք նույնպես թարգմանված են հին հունարեն հռետորական արտահայտություններից, քանզի Հին Հունաստանում գրականությունը և հռետորական արվեստը արդեն մի քանի հարյուրամյակ զարգացման պատմություն ունեին այն ժամանակներում, երբ Հին Հռոմում այդ արվեստները դեռ նոր էին սկսում հասունանալ։ Արտահայտությունների բոլոր քսան էջերը մեկ ցանկով տեսնելու համար, տես՝ Օգտագործման հարմարության համար ցանկը այբբենական կարգով բաժանված է քսան էջերի։
Արտաքին հղումներ
Կատեգորիա:Լատիներեն բառեր և արտահայտություններ Կատեգորիա:Ցանկերի ցանկեր Կատեգորիա:Գլոսարիումներ
Մազիո
Մազիո (Masio), կոմունա Իտալիայի Պիեմոնտ մարզի Ալեսանդրիա գավառում ։ Բնակչությունը կազմում է 1481 մարդ (2008)։ Բնակչության խտությունը՝ 66 մարդ/կմ²։ Տարածքը կազմում է 22 կմ²։ Փոստային ինդեքս՝ 15024։ Հեռախոսային կոդ՝ 0131։
Բնակավայրի հովանավորն են սուրբ Մարիամ Մագդալենացին, տոնը նշվում է հուլիսի 22-ին և Սան Դալմատիոզ Պեդոնացին։
Ժողովրդագրություն
Բնակչության թիվը։
Ծանոթագրություններ
Կատեգորիա:Իտալիայի բնակավայրեր
Բլենվիլ սյուր Օրն
Բլենվիլ սյուր Օրն (Blainville-sur-Orne), համայնք Ֆրանսիայի Ստորին Նորմանդիա մարզի Կալվադոս գավառում ։
Բնակչությունը 2008 թվականի դրությամբ կազմում է 6002 մարդ, բնակչության խտությունը` 844.16 մարդ/կմ²։ Բնակավայրը զբաղեցնում է 7.11 կմ² տարածք։
Աշխարհագրություն
Գտնվում է Փարիզ քաղաքից 200 կմ արևմուտք, Կան քաղաքից` 8 կմ հյուսիս-արևելք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 3886 աշխատունակ (15-64 տարեկան) բնակիչ, որոնցից ակտիվ էին 2930-ը, իսկ ոչ ակտիվները` 956։ Ակտիվության ցուցանիշը կազմում է 75,4 %։ 2930 աշխատունակ մարդկանցից աշխատել է 2585 անձ (1289 տղամարդ և 1296 կին)։ Գործազուրկ են եղել 345 անձ (183 տղամարդ և 162 կին)։ 956 անաշխատունակներից 383-ը եղել են աշակերտներ կամ ուսանողներ, 359-ը` թոշակառուներ, իսկ 214-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Տիեզերքի գաղութացում
Տիեզերքի գաղութացում (նաև՝ արտաերկրային գաղութացում), Երկիր մոլորակից դուրս մարդկային բնակավայրերի հիպոտեթիկ ստեղծումը։
Բազմաթիվ փաստարկներ են առաջ քաշվել տիեզերքի գաղութացման դեմ ։ Տիեզերքի գաղութացմանը կողմ և դեմ բազմաթիվ փաստարկներ են առաջ քաշվել։ Գաղութացմանը կողմ երկու ամենատարածված փաստարկներն են՝ մոլորակային մասշտաբի աղետի (բնական կամ արհեստական) դեպքում մարդկային քաղաքակրթության և կենսաոլորտի պահպանությունը, ինչպես նաև՝ մարդկային հասարակության զարգացման և լայնացման համար տիեզերքում մատչելի ռեսուրսների առկայությունը։ Գաղութացմանը դեմ ամենատարածված փաստարկներն ընդգրկում են հետևյալ փաստարկները՝ տիեզերքի կոմմմոդիֆիկացիան կարող է, ամենայն հավանականությամբ, բարձրացնել այդ ոլորտի նկատմամբ արդեն իսկ մեծ ուշադրությունը, այդ թվում նաև հիմնական տնտեսական և ռազմական հաստատությունների, սրացնել գոյություն ունեցող բացասական գործընթացները, ինչպես, օրինակ, պատերազմները, տնտեսական անհավասարությունը և շրջակա միջավայրի դեգրադացիան ։
Դեռևս մարդկությունը ոչ մի տիեզերական գաղութ չի կառուցել։ Այժմ տիեզերական գաղութի կառուցումը իրենից տեխնոլոգիական և տնտեսական բազմաթիվ խնդիրների ամբողջություն է ներկայացնում։ Տիեզերական բնակավայրերը պետք է ապահովեն հարյուրավոր և հազարավոր գաղութաբնակիչների համարյա բոլոր կամ բոլոր նյութական կարիքները՝ մարդկային կյանքին պոտենցիալ թշնամական շրջական միջավայրում։ Տիեզերական գաղութները ընդգրկելու են այնպիսի տեխնոլոգիաներ, ինչպիսին է դեռ չմշակված էկոլոգիական կյանքի ապահովման համակարգը։
Ծանոթագրություններ
Կատեգորիա:Տիեզերաթռիչքների կոնցեպտներ Կատեգորիա:Չլուծված խնդիրներ Կատեգորիա:Բաց խնդիրներ
Լևկովո (գյուղ, Մոնաստիրշչինսկի շրջան)
Լևկովո (Левково), գյուղ Ռուսաստանի, Սմոլենսկի մարզի Մոնաստիրշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 4 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Մոնաստիրշչինսկի շրջանի բնակավայրեր
Պոնտա Պորան
Պոնտա Պորան (Ponta Porã), համայնք Բրազիլիայում՝ Մատու Գրոսու դու Սուլ նահանգի կազմում։ Գտնվում է Մատու Գրոսու դու Սուլ նահանգի հարավարևմտյան մարզում։ Մտնում է Բոդոկենայի կազմի մեջ։ Բնակչությունը կազմում է 72 206 մարդ՝ 2006 թվականի տվյալներով։ Գրավում է 5 328,621 կմ² տարածք։ Բնակչության խտությունը՝ 13,55 մարդ/կմ²։
Աշխարհագրություն
Բնակավայրի կլիման մերձարեւադարձային է։
Յուրի Գոտիե
Գոտիե Յուրի Վլադիմիրի, խորհրդային պատմաբան, հնագետ։
1895 թվականին ավարտել է Մոսկվայի համալսարանի պատմափիլիսոփայական ֆակուլտետը, 1903-1915 թվականներին եղել է նույն համալսարանի պրիվատ-դոցենտ, այնուհետև՝ պրոֆեսոր։ 1922 թվականից եղել է ԽՍՀՄ Գիտությունների ակադեմիայի թղթակից անդամ, 1939 թվականից՝ ակադեմիկոս։ 1900 թվականին պեղումներ է կատարել Ռուսաստանի միջին և հարավային քաղաքներում։
Գրականություն
Կատեգորիա:Խորհրդային պատմաբաններ Կատեգորիա:Խորհրդային հնագետներ Կատեգորիա:1873 ծնունդներ Կատեգորիա:1943 մահեր
Ռադգոստիցի
Ռադգոստիցի (Радгостицы), գյուղ Ռուսաստանի Նովգորոդի մարզի Բատեցկի շրջանի կազմում։
Բնակչությունը 2010 թվականին գրանցված տվյալներով կազմում էր 38 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Նովգորոդի մարզի Բատեցկի շրջանի բնակավայրեր
Էսկուչա
Էսկուչա (Escucha) բնակավայր և մունիցիպալիտետ Իսպանիայում։ Գտնվում է Տերուել պրովինցիայում (Արագոն ինքնավար համայնքում)։ Մունիցիպալիտետը գտնվում է Կուենկաս Միրենես շրջանում։ Տարածքը կազմում է 41.6 կմ2։ Բնակչությունը՝ 1015 մարդ (2010 թվականի տվյալներով)։
Արտաքին հղումներ
Կատեգորիա:Իսպանիայի քաղաքներ
Ֆարերյան կղզիներ
Ֆարերյան կղզիներ, կղզեխումբ Ատլանտյան օվկիանոսում` Մեծ Բրիտանիայի և Իսլանդիայի միջև։ Ֆարերյան կղզիները հանդիսանում են ինքնավար շրջան Դանիայի կազմում։ 1848 թվականից սկսած ինքնավար կերպով լուծվում են բոլոր պետական հարցերը (ինչպես Գրենլանդիայում)։ Ֆարերյան կզզիները բաղկացած է 18 խոշոր կղզիներից, որոնցից 17-ը բնակեցված են, ինչպես և մանր կղզիներից և մեծ ու փոքր ժայռերից։ Ընդհանուր մակերեսը կազմում է  1,4 հզ. կմ, բնակչությունը՝ 50,1 հազար (2013 թվական)։ Մայրաքաղաքը  Տորսհավն նավահանգիստն է, գտնվում է Ստրեյմյոյ կղզու վրա, ունի 23 հզ բնակիչ։ Բնակչության թվով մյուս խոշոր բնակավայրը Կլաքսվիկն է` 5,2 հզ. բնակչությամբ։ Ամենախոշոր կղզին Ստրեյմյոյն է, մակերեսը կազմում է 373,5 կմ2։ Վարչականորոն Ֆարերյան կղզիները բաժանվում են 34 մունիցիպալիտետի։ Կան 120 քաղաքներ և գյուղեր։ Ամենախոշոր կղզին Ստրեյմյոյն է, որտեղ ապրում են կղզիների բնակչության գրեթե կեսը։ Մեծությամբ 2-րդ կղզին Էստորոյն է ՝ 286,3 կմ2 տարածքով։ Վագար կղզու վրա գործում է օդանավակայան։
Պատմություն
Ֆարերյան կղզիները կամ ավելի կարճ Ֆարերները որպես պետություն ձևավորվել է 10-րդ դարում, և բնակեցված է եղել բացառապես վիկինգ ժողովրդներով։ 1003 թվականին Անգլիայի և Ուելսի թագավոր Էդվարդը գրավում է Ֆարերյան կղզիները դարձնելով Անգլիայի տիրույթ։ 1035 թվականին Վուլվիչում կնքվում է պայմանագիր, որով Ֆարերյան կղզիները, Գրելանդիան և Շվեդիան անցնում են վիկինգ ժողովրդներին։ Այս անգամ Ֆարերները բաժին է հասնում անկախացած Նորվեգիային։
Հետագայում խախտվում է Վուլվիչի պայմանագիրը՝ Շվեդիան իրեն հռչակում է անկախ պետություն, Գրելանդիա կղզին անցնում է Դանիային։ Այս փոփոխությունները առիթ էին ստեղծում Ֆարերներում ազգային ազատագրական պայքարի բռնկման։ Մեծ ջանքների շնորհիվ միայն Ֆարերյան կղզիները 14-րդ դարում հռչակվում են ինքնավար մարզ։ Իրադարձությունները ավելի են թեժանում, երբ Դանիան գրավվում է Նորվեգիայի մայրաքաղաք Օսլոն, Շվեդիան, Հոլանդիայի հյուսիսը և գաղութացնում Իսլանդիա կղզին։ Փաստորեն Ֆարերյան կղզիները ևս անցնում են Դանիայի տիրապետության տակ։ Նորվեգիան կարճ ժամանակում հետ է գրավում Օսլոն, սակայն Ֆարերները մնում է Դանիային։ Սա պատերազմի առիթ է դառնում և Նորվեգիայի լուսացորյալ միապետներից Բրաունը կոչ է անում Դանիային հետ վերադարձնել Ֆարերյան կղզիները և որպես տույժ տալ նաև Գրելանդիան։ Դանիական կառավարությունը չի արդարացնում Նորվեգիայի սպասելիքները և Հաագայում պատերազմի են բռնկվում դանիացիները և վիկինգ նորվեգները։ Հաագայում Դանիան փայլուն խաղթանակ է տանում։ Հաագայի ճակատամարտը այս երկու ժողովուրդների մեջ բռնկված վերջին պատերազմն էր։ Հետագայում Նորվեգիան միանում է Դանիային ստեղծելով Դանիայի և Նորվեգիայի Թագավորությունը (Հյուսիսային Թագավորություն)։ 19-րդ դարում՝ 1814 թվականին, մասնատվում է Հյուսիսային Թագավորությունը, իսկ Ֆարերյան կղզիները մնում է որպես Դանիայի տիրույթ։
Արտաքին հղումներ
Կատեգորիա:Ֆարերյան կղզիներ Կատեգորիա:Ատլանտյան օվկիանոսի կղզիներ Կատեգորիա:Կղզեխմբեր այբբենական կարգով Կատեգորիա:Կղզի պետություններ Կատեգորիա:1948 հիմնադրված պետություններ և տարածքներ Կատեգորիա:Եվրոպայի կախյալ տարածքներ
Յիեպեռա (գյուղ, Անցլա շրջան)
Յիեպեռա (Jõepera), գյուղ Էստոնիայի Վիրումաա նահանգի Անցլա շրջանում։
2011 թվականի տվյալներով գյուղում բնակվում էր 35 մարդ։
Արտաքին հղումներ
Կատեգորիա:Էստոնիայի Վիրումաա նահանգի Անցլա շրջանի բնակավայրեր Կատեգորիա:Էստոնիայի գյուղեր
Ժողովածու (2619)
Ժողովածու (2619), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2619 թվի տակ։ Ձեռագիրը գրվել է 1630 թվականին Աստվածատուր դպիր գրիչի կողմից ենթադրաբար Հալեպում։ Ստացողը եղել է Արիստակես Կարբերդցին։ Գրված է թղթի վրա, որը ունի 24.8x18 չափս։ Ձեռագիրը կազմված է 224 թերթից։ Գրված է երկսյուն, նոտրգրով։ Ունի կիսախորան և լուսանցազարդ մանրանկարներ։ Կազմը` կաշեպատ տախտակ դրոշմազարդ, աստառը՝ կապույտ կտավ։ Հիշատակարաններ գրչի՝ 14բ, 31բ, 174բ, 210բ, 222բ, հետագայի 224ա (1761 թ․), կնիք՝ 3ա (1768 թ․) :
Ծանոթագրություններ
Կատեգորիա:Մատենադարանի ձեռագրեր
Պանտաևկա
Պանտաևկա (Пантаївка), քաղաքատիպ ավան Ուկրաինայի Կիրովոգրադի մարզի Ալեքսանդրիայի քաղաքային խորհուրդում։
2001 թվականի տվյալներով Պանտաևկա քաղաքատիպ ավանում բնակվում էր 3 090 մարդ։
Արտաքին հղումներ
Կատեգորիա:Ուկրաինայի Կիրովոգրադի մարզի Ալեքսանդրիայի շրջանի բնակավայրեր Կատեգորիա:Ուկրաինայի քաղաքատիպ ավաններ
Օլիվիա Դան
Օլիվիա Դան (Olivia Paige Dunne, ), ամերիկացի սպորտային մարմնամարզուհի և ինտերնետային աստղ։ 2017 թվականին եղել է ԱՄՆ-ի մարմնամարզության ազգային հավաքականի անդամ և ներկայումս հանդես է գալիս Լուիզիանա նահանգի NCAA համալսարանի կողմից ։
Վաղ կյանք
Դանը ծնվել է Նյու Ջերսիում 2002 թվականին և մեծացել Նյու Ջերսի նահանգի Հիլդսդեյլ շրջանում : Երեք տարեկանում սկսել է զբաղվել մարմնամարզությամբ ։
2014–2015
Դանը իր նորամուտը նշել է 2014 թվականի American Classic-ում, որտեղ բոլոր մրցումների արդյունքում զբաղեցրել է 28-րդ տեղը ։ Այնուհետև մասնակցել է U.S. Classic մրցումներին, որտեղ բոլոր փուլերի արդյունքում զբաղեցրել է 33-րդ տեղը ։
2015 թվականին անցել է WOGA Classic-ում էլիտար կարգավիճակի կրկնակի որակավորում, որտեղ ստացել է 52,750 որակավորման միավոր և զբաղեցրել է հինգերորդ հորիզոնականը : Այնուհետև մասնակցել է American Classic մրցումներին, որտեղ զբաղեցրել է 8-րդ հորիզոնականը և իրավունք ստացել մասնակցելու 2015 թվականի ազգային առաջնությանը : Դանը մասնակցել է U.S. Classic մրցումներին, որտեղ բազմամարտում զբաղեցրել է 24-րդ հորիզոնականը : Դանը նորամուտը նշել է 2015 թվականի ազգային առաջնությունում, որտեղ բազմամարտում գրավել է 25-րդ տեղը :
2016
Մասնակցել է 2016 թվականի American Classic մրցումներին, որտեղ բազմամարտում գրավել է 27-րդ տեղը : Հաջորդ անգամ մասնակցել է U.S. Classic 2016 թվականի մրցումներին, որտեղ զբաղեցրել է 24-րդ հորիզոնականը : Դան ավարտել է մրցաշրջանը՝ մրցելով 2016 թվականի ազգային առաջնությունում, որտեղ բազմամարտում զբաղեցրել է 12-րդ հորիզոնականը։ Հորիզոնականը հավասարակշռության փնջի վրա զբաղեցրել է ութերորդ, իսկ հատակային վարժությունում՝ վեցերորդ հորիզոնականը :
2017
Ընտրվել է 2017 թվականի City of Jesolo Trophy մրցույթի մասնակից, որի արդյունքում առաջին անգամ ընդգրկվել է ազգային հավաքականում : Այնտեղ հանդես է եկել իր միջազգային նորամուտը և բազմամարտում գրավել վեցերորդ հորիզոնականը : Մասնակցել է 2017 թվականի հուլիսին կայացած U.S. Classic մրցումներին, որտեղ բազմամարտում գրավել է հինգերորդ հորիզոնականը : 2017 թվականի ազգային առաջնությունում բազմամարտում գրավել է իններորդ հորիզոնականը :
2018–2020
2018 թվականին Դանը դարձել է ԱՄՆ-ի թիմի ավագ։ Չնայած Միացյալ Նահանգները թիմ չի ուղարկել, Դան իր ակումբը ներկայացրել 2018 թվականին «City of Jesolo Trophy»-ում։ Այստեղ բազմամարտում զբաղեցրել է 15-րդ հորիզոնականը : Մասնակցել է U.S. Classic 2018 առաջնությանը միայն զուգագուլպաների շնորհիվ, քանի որ ուներ կոճի վնասվածք : Դան ազգային առաջնություններին մասնակցելու համար որակվել է խնդրագրի միջոցով : Արդյունքում նա գրավել է 18-րդ հորիզոնականը բազմամարտում :
Դանը չի մասնակցել մրցումներին 2019 թվականի մրցաշրջանում, որպեսզի հանգստանա վնասվածքներից :
2020 թվականին նվաճել է Նաստյա Լյուկինի գավաթը՝ դուրս գալով 10-րդ մակարդակ : Մրցաշարը ավարտել է 11-րդ հորիզոնականով :
2020–2021 սեզոն
2020-2021 թվականներին առաջին անգամ սկսել է հանդես գալ NCAA-ում Արկանզասի դեմ խաղում : SEC առաջնությունում մրցել է միայն անհավասար ձողերի վրա, որտեղ գրավել է հինգերորդ հորիզոնականը և օգնել է LSU-ին Ալաբամայից հետո դառնալ երկրորդը : NCAA առաջնության կիսաեզրափակիչում Դանը կրկին մրցել է միայն անհավասար ձողերի վրա, որտեղ հավաքել է 9,90 միավոր և զբաղեցրել 9-րդ տեղը։ Այնուամենայնիվ, LSU-ն չի հասել եզրափակիչ :
Սոցիալական կայք
Դանը միացել է սոցիալական մեդիայի TikTok պլատֆորմին 2020 թվականին։ Նախ տեղադրել է իր մարմնամարզության տեսանյութերը, բայց հետագայում սկսել է տեսանյութեր տեղադրել իր կյանքի այլ ոլորտներից : 2021 թվականի հուլիսի դրությամբ ունեցել է ավելի քան 4 միլիոն TikTok հետևորդ և ավելի քան 1 միլիոն Instagram հետևորդ, ինչը նրան դարձնում է NCAA մարզիկների ամենամեծ բլոգերներից մեկը :
2021 թվականի հուլիսի 1-ին NCAA-ն փոխել է իր կանոնները՝ թույլ տալով իր մարզիկներին գումար աշխատել իրենց անունից, կերպարից և նմանությունից : Կանխատեսվել է, որ Դան ավելի շատ փոխհատուցում պետք է ստանար, քան քոլեջի ցանկացած այլ մարզիկ, շնորվհիվ սոցիալական մեդիայում մեծ պլատֆորմի, որովհետև օրենքի ուժի մեջ մտնելուց հետո ունեցել է հինգ միլիոն հետևորդ ինչպես Instagram- ում, այնպես էլ TikTok- ում ։ :
Ծանոթագրություններ
Կատեգորիա:Ամերիկացի տիկտոկերներ
Ժան-Լուի Դյուպոր
Ժան-Լուի Դյուպոր (Jean-Louis Duport, ), ֆրանսիացի թավջութակահար, մանկավարժ և կոմպոզիտոր, հայտնի նաև որպես Դյուպոր կրտսեր, որպեսզի տարբերվի իր ավագ եղբայր և ուսուցիչ Ժան-Պիեռից (1741-1818)։
1812 թվականին Ժան-Լուին վերադարձել է Փարիզ, որտեղ հանդիպել է Նապոլեոնին, որը խնդրել է օգտագործել Դուպորի Ստրադիվարիուս թավջութակը՝ բացականչելով «Ինչպե՞ս ես, սատանան տանի, պահում այս բանը, պարոն Դյուպոր»։ Դյուպորն այնքան էր վախեցել, թե հանկարծ Նապոլեոնը կվնասեր իր թավջութակը, որ վերջինս այն ծիծաղելով վերադարձրել է թավջութակահարին։ Իրականում Նապոլեոնը թավջութակի կողմնամասին մի փոքրիկ վնասվածք էր պատճառել, որը դեռ կարելի է տեսնել գործիքի վրա։ Թավջութակը հետագայում պատկանել է Օգյուստ Ժոսեֆ Ֆրանկոմին և Մստիսլավ Ռոստրոպովիչին:
«Էսսե վիոլոնչել նվագելու և աղեղը պահելու մասին»
«Էսսե վիոլոնչել նվագելու և աղեղը պահելու մասին» աշխատանքը թավջութակ նվագելու տեխնիկայի մասին է, որը գրել է Դուպորի կողմից և տպագրել Փարիզում 1806 թվականին։ 175 էջից բաղկացած ֆրանսերեն տեքստը մանրամասնորեն քննարկում է թավջութակի տեխնիկայի ասպեկտները, որին հաջորդում է 21 Էտյուդ երկու թավջութակի համար՝ բարդության տարբեր մակարդակներով։ Ստեղծագործությունը թարգմանվել է անգլերեն և գերմաներեն, և այն լայնորեն ընդունվում է որպես գործիքի համար նախատեսված ամենաազդեցիկ մանկավարժական աշխատանք։
Արտաքին հղումներ
Կատեգորիա:Ֆրանսիացի կոմպոզիտորներ Կատեգորիա:Պեր Լաշեզ գերեզմանատանը թաղվածներ Կատեգորիա:Ֆրանսիացի թավջութակահարներ Կատեգորիա:Ֆրանսիացի մանկավարժներ
Սաղմոսավանի պատմության և մշակույթի անշարժ հուշարձանների ցանկ (Արագածոտնի մարզ)
Այս հոդվածը ներկայացնում է Արագածոտնի մարզի Սաղմոսավան գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից ։ Ցանկում ներառված է ընդամենը 48 հուշարձան (4 միավոր)։
|}
Լիբերտի շրջան (Մոնտանա)
Կատեգորիա:Մոնտանայի շրջաններ
Սաղմոսավանի պատմության և մշակույթի անշարժ հուշարձանների ցանկ (Արագածոտնի մարզ)
Ծանոթագրություններ
Կատեգորիա:Արագածոտնի մարզի հուշարձանների ցանկեր
ԽՍՀՄ Մինիստրների խորհուրդ
ԽՍՀՄ նախարարների խորհուրդ (Совет министров СССР), պետական իշխանության բարձրագույն գործադիր կարգադրիչ մարմին, կառավարություն նախկին ԽՍՀՄ-ում։ Կազմավորվել է 1946-ին՝ ժողովրդական կոմիսարների խորհրդի փոխարեն։
Կազմվել է ԽՍՀՄ Գերագույն խորհրդի կողմից՝ հերթական գումարման առաջին նստաշրջանում, հետևյալ կազմով՝ ԽՍՀՄ Մինիստրների խորհուրդի նախագահ, նախագահի առաջին տեղակալներ և տեղակալներ, ԽՍՀՄ մինիստրներ, ԽՍՀՄ պետական կոմիտեների նախագահներ։ Խորհուրդի կազմի մեջ ի պաշտոնե մտնել են նաև միութենական հանրապետությունների Մինիստրների խորհուրդների նախագահները։ Խորհուրդն հանդես է եկել որպես ընդհանուր իրավասության մարմին, որի գերակայությունների մեջ է եղել լուծել ԽՍՀ Միության տնօրինությանը վերապահված բոլոր հարցերը, բացառությամբ ԽՍՀՄ Գերագույն սովետին և վերջինիս Նախագահությանը վերապահված հարցերի։
Կոչված է եղել ապահովել ժողովրդական տնտեսության և սոցիալ-մշակութային շինարարության ղեկավարումը, մշակել և իրականացնել միջոցառումներ ժողովրդի բարեկեցության և կուլտուրայի աճի ապահովման համար, զարգացնել գիտությունն ու տեխնիկան, ռացիոնալ օգտագործել և պահպանել բնական ռեսուրսները, ամրապնդել դրամական և վարկային համակարգը, գների, աշխատանքի վարձատրության, սոցիալական ապահովության միասնական քաղաքականություն վարել, կազմակերպել պետական ապահովագրություն և հաշվառման ու վիճակագրության միասնական համակարգ, կազմակերպել արդյունաբերական, շինարարական, գյուղատնտեսական ձեռնարկությունների ու միավորումների, տրանսպորտի և կապի ձեռնարկությունների, բանկերի, ինչպես նաև միութենական ենթակայության այլ կազմակերպությունների ու հիմնարկների կառավարումը։
Խորհուրդն իրականացրել է նաև զինված ուժերի շինարարության ընդհանուր ղեկավարումը, որոշել իսկական զինվորական ծառայության համար զորակոչի ենթակա քաղաքացիների ամենամյա կոնտինգենտը, ապահովել արտասահմանյան երկրների հետ հարաբերությունների ընդհանուր ղեկավարումը և այլն։ ԽՍՀՄ Մինիստրների խորհուրդը ԽՍՀՄ օրենքների, Գերագույն սովետի ու դրա Նախագահության այլ ակտերի հիման վրա, և ի կատարումն դրանց, հրատարակել է ԽՍՀՄ ողջ տերիտորիայում պարտադիր կատարման ենթակա որոշումներ ու կարգադրություններ, ստուգել դրանց կատարումը։ Առավել կարևոր համապետական հարցերի վերաբերյալ որոշումներ ընդունել է ԽՄԿԿ Կենտկոմի հետ համատեղ։ Միավորել և ուղղություն է տվել ընդհանուր միութենական և միութենական-հանրապետական մինիստրությունների և պետական կոմիտեների, իրեն ենթակա մյուս մարմինների աշխատանքին։ ԽՍՀՄ տնօրինությանը վերապահված հարցերում իրավունք է ունեցել կասեցնել միութենական հանրապետությունների Մինիստրների խորհուրդների որոշումների ու կարգադրությունների կատարումը, չեղյալ հայտարարել ԽՍՀՄ մինիստրությունների, ԽՍՀՄ պետական կոմիտեների, իրեն ենթակա մյուս մարմինների ակտերը։ Մինիստրների խորհուրդներ ունեն նաև միութենական և ինքնավար հանրապետությունները։
ՀԽՍՀ Մինիստրների խորհուրդի նախագահները
ՀԽՍՀ Ժողովրդական կոմիսարների խորհրդի (1946-ից՝ Մինիստրների խորհուրդի) նախագահներ են եղել՝
Կատեգորիա:ԽՍՀՄ կառավարություն Կատեգորիա:1946 հիմնադրումներ ԽՍՀՄ-ում
Ռիշելյո
Արման-Ժան դյու Պլեսսի, դուքս դը Ռիշելյո, կարդինալ Ռիշելյո, «Կարմիր կարդինալ» (Armand-Jean du Plessis, duc de Richelieu, ), ֆրանսիացի նշանավոր պետական գործիչ, գրող։ 1608-ին ձեռնադրվել է Հռոմի կաթոլիկ եկեղեցու եպիսկոպոս։ Պետական քարտուղար է դարձել 1616 թվականից, կառավարության ղեկավար («թագավորի առաջին մինիստր») 1624 թվականից մինչև իր մահը։
Ֆրանսիան 17-րդ դարի սկզբին
Արևմտյան Եվրոպայի պատմության ամբողջ հիմքը XVII դարում կազմում էր կապիտալիզմի զարգացումը, դրանից բխող բարեփոխումները, բացարձակ միապետության զարգացումը։ Հատուկ այդ ժամանակվան բնորոշ ձևավորվեց նոր հիերարխիա։ Հենց այդ ժամանակ էր, որ Ֆրանսիան զբաղեցրեց իր գերիշխող դերը Եվրոպայում։ Նույն ժամանակ Ֆրանսիան դասական ֆեոդալիզմից անցում կատարեց դասական միապետության, այսպես կոչված բացարձակ միապետության։ Ֆրանսիայի կառավարող վերնախավի վրա ընկավ մի երկար պատրաստություն, որը երկիրը պետք է հասցներ համաշխարհային պատմության մեջ ամենադասական հեղափոխությանը։ XVIII դարում Ֆրանսիայի Եվրոպայի ծաղկման կենտրոն դառնալը կապված էր հենց XVII դարի հետ։ Հենց այս ժամանակ էլ Ֆրանսիայի տնտեսությունը, սոցիալական վիճակը, քաղաքականությունը, մշակույթը հասան իրենց ծաղկմանը
Ռիշելյոյի կառավարման ժամանակաշրջան
Ֆրանսիական բացարձակ միապետության ամրապնդման գործընթացը վերջնական հաջողության հասավ կարդինալ Ռիշելյոյի կառավարման տարիներին (1624-1642), ով Լյուդովիկոս XIII-ի առաջին նախարարն էր։ Հենց նրա օրոք ավարտվեց նոր կառավարման ռեժիմի կառուցումը, որը թույլ տվեց ևս 150 տարի պահպանել ֆրանսիական թագավորական իշխանությունը։ Ռիշելյոն 23 տարեկանում դարձել էր եպիսկոպոս Պուատիեում գտնվող Լյուսոն քաղաքում։ Նա մասնակցել է 1614 թվականի Գլխավոր շտատներում՝ որպես հոգևորականության ներկայացուցիչ։ Արդեն 1624 թվականին Ռիշելյոն մտնում է թագավորական խորհուրդ և 1630 թվականին դառնում է թագավորի առաջին նախարարը։
«Պետական մաքիմում կամ Քաղաքական կտակ» գրքում Ռիշելյոն ներկայացրեց իր քաղաքականության հիմնական ուղղությունները։ Այս գիրքը հրապարակվեց միայն նրա մահվանից հետո։ Նա իր քաղաքականությունը վարում էր անձանական փորձի հիման վրա և այն անհրաժեշտության դեպքում փոփոխում էր՝ կապված ժամանակի արտաքին և ներքին ուժերի փոխհարաբերությունների հետ։
«Քաղաքական կտակի» մեջ Ռիշելյոն ասում էր. «Իմ առաջին նպատակը թագավորի հզորությունն է, իսկ երկրորդ նպատակը՝ թագավորության հզորությունը»։
Ֆրանսիայում Ռեֆորմացիայի ավարտից հետո նրա գլխավոր նպատակը դարձավ պայքարել երկրի հարավում ձևավորված Հուգենոտների դեմ, ովքեր ստեղծել էին «պետություն պետության մեջ»։
Հուգենոտների դեմ պատերազմ
Հուգեոտների դեմ պատերազմը տևեց ութ տարի (1620-1628)՝ ավարտվելով նրանց գլխավոր հենակետ Լա-Ռոշել ամրոցի գրավումով։ Հաջորդ տարի՝ 1629 թվականին, ավարտվեցին նրանց իշխանության վերջին շրջանների նվաճումները Լանեդոկի լեռնային մասերում։ Նրանց ամրությունների մի մասը ավերվեց, իսկ մի մասն էլ վերցվեց նրանց ձեռքից։ Ի վերջո կողմերը կնքեցին Ալեի (Լանգեդոկի) համաձայնագիր, ըստ որի իշխանությունը հրապարակեց ներման էդիկտ, որը պաշտպանում էր Նանտի էդիկտի մի շարք դրույթներ, ինչը կրոնական ազատության երաշխիք էր տալիս։
16-րդ դարում Եվրոպայի նկատմամբ գերիշխանություն հաստատելու նկրտումներ էր դրսևորում Հաբսբուրգների կաթոլիկական կայսրությունը։ Երկարատև տատանումներից հետո Ռիշելյոն 1630 թվականին որոշում ընդունեց աջակցել Շվեդիային Հաբսբուրգների դեմ պայքարում։ Դրանով, փաստորեն Ֆրանսիան ծածուկ մտնում էր Երեսնամյա պատերազմի մեջ։ Դրա հետ մեկտեղ Ռիշելյոյն ձգտում էր թույլ չտալ շվեդների և գերմանական ապստամբների վերջնական հաղթանակը։ Սակայն 1635 թվականին շվեդների խոշոր անհաջողությունները ստիպեցին Ֆրանսիային մտնել պատերազմի մեջ։ Ֆրանսիան պատերազմի մեջ մտավ իսպանական և ավստրիական Հաբսբուրգների դեմ՝ միաժամանակ հավակնելով նրանց տիրույթների վրա Նիդեռլանդներում, Գերմանիայում, Իտալիայում և Իսպանիայում։ 1636 թվականին գերմանացիները մտան Բուրգունդիա, իսկ իսպանացիները Պիկարդիա և Գիեն։ Իսպանացիների հարձակումները Ֆլանդրիայից սպառնում էին արդեն Փարիզին և միայն կառավարության կողմից արագորեն կազմված օգնական ուժերը կարողացան Փարիզի մոտակայքում՝ Կորբի բնակավայրում ջախջախել իսպանացիներին և քշել դեպի հյուսիս։
Հետագայում պատերազմը ընթանում էր մեծ մարդկային և ֆինանսական կորուստների գնով։ Այդ պատճառով էլ սկսվեցին բարձրացվել հարկերը, որը մղեց ժողովրդական զանգվածներին հուզումների, իսկ դա էլ իր հերթին տարավ նրան, որ զինվորական խմբերը ռազմաճակատից տարվեցին այդ հուզումները ճնշելու համար։
1624-1639 թթ. Կերսիի, Սանտոնաժի, Պերիգորեի ապստամբությունները թեև հզոր հարված հասցրին բացարձակ միապետությանը, սակայն նրանք իրենց նպատակը չէին համարում տապալել թագավորական իշխանությունն ու ֆեոդալական տիրապետությունը։ Իրականում այդ ապստամբությունները չէին կարող դուրս գալ իրենց նահանգային սահմաններից և գտնել օգնություն ամբողջ երկրով մեկ։ Այդ ապստամբությունները տեղի էին ունենում հետևյալ պատճառներով՝ որևէ հարկի տարածում ինչ-որ պրովինցիայում, ինչ-որ իրավունքի կրճատում և այլն։
Ռիշելյոյի մշակութային քաղաքականություն
Ռիշելյոն մեծ ուշադրություն էր դարձնում գիտությանն ու կրթությանը՝ գտնելով, որ դրանք անհրաժեշտ է պահել պետության հսկողության տակ։ Սակայն պետք էր անել այնպես, որ դրանք չգնա ոչ անհրաժեշտ ուղղությամբ։ Նա ասում էր. «Ինչքան հրեշավոր կլիներ մարմինը, եթե ունենար աչքեր մարմնի բոլոր մասերում, այդպիսի հրեշավոր էլ կլիներ պետությունը, եթե նրա բոլոր հպատակները լինեին կրթված»: Նա գտնում էր, որ պետությանը անհրաժեշտ զինվորը ավելի լավ է դաստիարակվի կոպտորեն, քան թե գիտության նրբություններով։
Մահ
1642 թվականին մահացավ Ռիշելյոն, որից հետո 1643 թվականին մահացավ նրա անկամք թագավոր Լյուսովիկոս XIII-ը՝ թողնելով Ֆրանսիան հնգամյա Լյուսովիկոս XIV-ին և նրա մորը՝ Աննա Ավստրիացուն։ Ֆրանսիան այդ ժամանակ համարվում էր Եվրոպայի տարածությամբ (500 հազ. կմ²), բնակչությամբ (15 միլիոն մարդ, ոչ ճիշտ դեմոգրաֆիական տվյալներով) ամենակենտրոնացված երկիրը։ Առաջին հայացքից Ֆրանսիական ազնվականական քաղաքական կարգը ներքուստ պարզ էր՝ հոգևորականություն, ազնվականականություն, թագավոր։ 17-րդ դարում բուրժուազիան շահագործող դաս էր համարվում, այդ պատճառով որոշ մերձեցումներ նրանց և ազնվականության միջև բացարձակ միապետության ֆոնի տակ հնարավոր էր։
Մինչև Երեսնամյա պատերազմի պայմանագրի կնքումը Ֆրանսիայում պայթեցին իրադարձությունները՝ կապված ֆրոնդայի հետ։ Մեծագույն ճգնաժամ, որը ցնցեց ամբողջ Ֆրանսիան։ Պատմաբանները ֆրոնդան (բառացի՝ «պարսատիկ») բաժանում են երկու էտապի. «հին» կամ «պառլամենտական» ֆրոնդա (1648-1649) և «նոր» կամ «իշխանների ֆրոնդա» (1650-1653)։
Ֆրոնդան սկսվեց նրանից, որ Փարիզի պառլամենտը մի կողմից, ֆինանսական ճնշումից նեղացած «թիկնոցի ազնվականությունը» մյուս կողմից, Անգլիայի օրինակով 1648 թվականի մայիսի 13-ին հանդես եկավ Մազարինիի ֆինանսական էդիկտի դեմ։ Փարիզի պառլամենտը, որը ներկայացնում էր նաև ամբողջ Ֆրանսիայի պառլամենտը, ուներ միայն դատական իրավունք և պետք է վավերացներ նոր օրենքները, հրաժարվեց վավերացնել նոր դատական պաշտոնները։ սակայն դրանից բացի պառլամենտը առաջ քաշեց լայն ռեֆորմների ծրագիր, որը հիշեցնում էր Անգլիայում Երկարատև պառլամենտի ծրագիրը։ Պահանջում էին ընդունել նոր օրենքներ միայն պառլամենտի համաձայնության դեպքում։ Պահանջում էին արգելել ինտենդանտի ինստիտուտը, որը համարում էին թագավորական տիրանիայի անկառավարելի ագենտներ, ինչը մտցվել էր միայն Ռիշելյոյի ժամանակ և օտար էր Ֆրանսիայի օրենքին և ոգուն։ Պահանջվում էր նաև վտարել իշխանությունից ժողովրդին ատելի ֆինանսների կոնտրոլյոր դը Էմերին։ Դա համարվեց թագավորական վեհության դեմ ոտնձգություն։
Ֆրանսիայի բացարձակ միապետության բնորոշ երևույթներ
Բացարձակ միապետության համար 17-րդ դարում բնորոշ էին.
Ծանոթագրություններ
Կատեգորիա:Ֆրանսիացի պետական գործիչներ Կատեգորիա:Երեսնամյա պատերազմի մասնակիցներ Կատեգորիա:Ֆրանսիայի վարչապետներ Կատեգորիա:Փարիզի համալսարանի շրջանավարտներ Կատեգորիա:Տուբերկուլոզից մահացածներ Կատեգորիա:Ֆրանսիայի քաղաքական գործիչներ Կատեգորիա:Ֆրանսիացի դիվանագետներ Կատեգորիա:Գիտությունների թեկնածուներ Կատեգորիա:Ֆրանսիացի գրողներ Կատեգորիա:Փարիզ քաղաքում թաղվածներ
Շորենա Բեգաշվիլի
Շորենա Բեգաշվիլի (შორენა ბეგაშვილი, ), վրացի դերասանուհի և հեռուստահաղորդավարուհի։ Ավարտել է Թբիլիսիի Շոթա Ռուսթավելու անվան թատրոնի ինստիտուտը և աշխատել մի քանի թատրոններում, որից հետո նկարահանվել է մի շարք ֆիլմերում։ Մասնակցել է նաև հայ-վրացական «Միմինո» խորագիրը կրող հեռուստաշոուին։ 2007 թվականին նրա լուսանկարը հայտնվել է Playboy-ի վրացական հրատարակության համարներից մեկի շապիկին ։
2009–2010 թվականներին վրացական «Իմեդի TV» հեռուստաալիքով վարել է հեղինակային «Գիշերը Շորենայի հետ» հաղորդումը, որը սուր քննադատության է ենթարկվել հանրության և եկեղեցու կողմից ։ 2012 թվականից վարել է Ռուսթավի-2 մասնավոր հեռուստաընկերության «Իղբլիանի բորբալի» հաղորդումը։ Հայտնվել է մի շարք սկանդալների մեջ, որոնցից ամենաաղմկահարույցը եղել է վրաց Բագրատիոնի արքայատոհմի ներկայացուցիչ Դավիթ Բագրատիոնի-Մուխրանելիի հետ առնչված սկանդալը :
Ամուսնալուծված է և ունի մեկ դուստր՝ Եվա անունով։
Արտաքին հղումներ
Կատեգորիա:1982 ծնունդներ Կատեգորիա:Վրացի դերասանուհիներ Կատեգորիա:Հուլիսի 8 ծնունդներ Կատեգորիա:Վրացի կինոդերասանուհիներ
ԳրինՋոլլի
ԳրինՋոլլի (GreenJolly), ուկրաինական խումբ։ Խմբի անդամներն են Ռոման Կալինը և Ռոման Կոստյուկը։ Խումբը իր գործունեությունը սկսել է 1997 թվականից։
2004 թվականին դուետը Разом нас багато երգով ներկայացրել է Ուկրաինան Եվրատեսիլ 2004 երգի մրցույթում և զբաղեցրել 19-րդ հորիզոնականը։
Կատեգորիա:Ուկրաինայի մշակույթ
Իլյա Վլասով
Իլյա Վլասով (Илья Сергеевич Власов, ), ռուս վոլեյբոլիստ, Մոսկվայի «Դինամո» թիմի և Ռուսաստանի ազգային հավաքականի կենտրոնական արգելափակող, Եվրոպայի 2017 թվականի առաջնության չեմպիոն, սպորտի միջազգային կարգի վարպետ ։
Աստերոիդների ցանկ (189701-189800)
Աստերոիդների ցանկ (189601-189700) * Աստերոիդների ցանկ * Աստերոիդների ցանկ (189801-189900)
|} Աստերոիդների ցանկ (189601-189700) * Աստերոիդների ցանկ * Աստերոիդների ցանկ (189801-189900)
Կրուգլյակի նրբանցք (Ալուշտա)
Կրուգլյակի նրբանցք (Переулок Кругляка), փողոց Ղրիմի Ալուշտա քաղաքի կենտրոնում։ Անվանվել է խորհրդային կուսակցական և պետական գործիչ, Սոցիալիստական աշխատանքի հերոս Ֆիլիպ Կալենիկովիչ Կրուգլյակի (1905-1970) պատվին։ Սկիզբ է առնում Հոկտեմբերի 50-ամյակի փողոցից և ավարտվում Զարեչնայա փողոցի հետ հատումով։ Երկարությունը 110 մետր է։
Նկարագրություն
Ալուշտա քաղաքի Կրուգլյակի նրբանցքը սկսվում է Հոկտեմբերի 50-ամյակի փողոցից և ավարտվում Զարեչնայա փողոցի հետ հատումով։ Նրբանցքում կա համարակալված 5 շինություն` թիվ 1-ը, 2-ը, 3-ը, 4-ը և թիվ 6-ը։ Շատ կարճ նրբանցք է. երկարությունն ընդամենը 110 մետր է։
Կրուգլյակի նրբանցքի փոստային դասիչն է՝ 298500։
Նրբանցքն անվանվել է խորհրդային կուսակցական և պետական գործիչ, Սոցիալիստական աշխատանքի հերոս Ֆիլիպ Կալենիկովիչ Կրուգլյակի (1905-1970) պատվին։ 1943 թվականի հուլիսից նա մասնակցել է Հայրենական մեծ պատերազմին։ Զորացրվելուց հետո, 1944 թվականի նոյեմբերից, զբաղեցրել է կուսակցական բարձր պաշտոններ՝ Ուկրաինական ԽՍՀ կոմկուսի Զապորոժիեի մարզի Օսիպենկովսկի (Բերդյանսկի) շրջանային կոմիտեի առաջին քարտուղար, նույն մարզի Մելիտապոլի շրջանային կոմիտեի առաջին քարտուղար (1945-1959)։ Այնուհետև զբաղեցրել է Ղրիմի Ալուշտա քաղաքում գտնվող «Կոլխոզնիկ» հանգստյան տան տնօրենի պաշտոնը։ Թաղված է Ալուշտայի քաղաքային հին գերեզմանատանը ։
Արտաքին հղումներ
Կատեգորիա:Ալուշտայի փողոցներ
Օսկար Ռոբերտսոն
Օսկար Փալմեր Ռոբերտսոն (Oscar Palmer Robertson, ), ամերիկացի պրոֆեսիոնալ բասկետբոլիստ, որը խաղացել է խաղարկողի և հարձակվող պաշտպանի դիրքերում։ Հանդես է եկել բասկետբոլի ազգային ասոցիացիայի «Սակրամենտո Քինգս» և «Միլուոքի Բաքս» ակումբներում և ԱՄՆ-ի ազգային հավաքականում։ 1960 թվականին ընտրվել է NBA Դրաֆթի ժամանակ։ 1971 թվականին Օսկարը «Միլուքոի Բաքս» ակումբի կազմում դարձլ է NBA չեմպիոն։
Արտաքին հղումներ
Կատեգորիա:Սակրամենտո Քինգսի բասկետբոլիստներ Կատեգորիա:Միլուոքի Բաքսի բասկետբոլիստներ Կատեգորիա:Ամերիկացի բասկետբոլիստներ Կատեգորիա:Բասկետբոլի փառքի սրահի անդամներ Կատեգորիա:Ամերիկացի օլիմպիական չեմպիոններ Կատեգորիա:ԲԱԱ-ի բասկետբոլիստներ Կատեգորիա:Չօգտագործվող համարներով NBA բասկետբոլիստներ
Աստերոիդների ցանկ (9601-9700)
Աստերոիդների ցանկ (9501-9600) * Աստերոիդների ցանկ * Աստերոիդների ցանկ (9701-9800)
Ռադիշկովո (գյուղ, Պոչինկովսկի շրջան)
Ռադիշկովո (Радышково), գյուղ Ռուսաստանի Սմոլենսկի մարզի Պոչինկովսկի շրջանի կազմում։
Բնակչությունը 2007 թվականին գրանցված տվյալներով կազմում էր 31 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Պոչինկովսկի շրջանի բնակավայրեր
Ազիմո
Ազիմո մարդանման ռոբոտը ստեղծվել է Ճապոնիայում՝ 2000 թվականի հոկտեմբերի 21-ին, «Հոնդա» ընկերության կողմից։ Վերջին մոդելը, որը ներկայացվել է 2011 թվին, ունի 48 կգ զանգված, նրա բարձրություն 130 սմ է, կարողանում է շարժվել մինչև 9 կմ/ժ արագությամբ։ Անվանումը վերցված է ամերիկացի գրող Այզեկ Ազիմովից։
Արդեն, 2009-ին ամբողջ աշխարհում կային Ազիմո ռոբոտի 100 օրինակ, որոնցից յուրաքանչյուրի արժեքը կազմում էր 1 միլիոն դոլար, իսկ տարեկան վարձակալությունը արժեր 165 հզր դոլար, այսինքն ամսական 14 հզր։